**DĖL ROKIŠKIO R. PANEMUNĖLIO PAGRINDINĖS MOKYKLOS STRUKTŪROS PERTVARKYMO**

2018 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, atsižvelgdama į Rokiškio rajono savivaldybės tarybos 2018 m. kovo 23 d. sprendimą Nr. TS-71 „Dėl sutikimo reorganizuoti Rokiškio r. Panemunėlio universalų daugiafunkcį centrą, prijungiant jį prie Rokiškio r. Panemunėlio pagrindinės mokyklos“ ir įgyvendindama Rokiškio rajono savivaldybės bendrojo ugdymo mokyklų tinklo pertvarkos 2016-2020 metų bendrąjį planą, patvirtintą Rokiškio rajono savivaldybės tarybos 2016 m. balandžio 29 d. sprendimu Nr. TS-108, Rokiškio rajono savivaldybės taryba n u s p r e n d ž i a:

1. Pertvarkyti Rokiškio r. Panemunėlio pagrindinę mokyklą pakeičiant jos pavadinimą į

„Rokiškio r. Panemunėlio mokykla-daugiafunkcis centras“.

2. Vykdyti nuo 2018 m. rugpjūčio 31 d. Rokiškio r. Panemunėlio mokykloje-daugiafunkciame centre ikimokyklinio ugdymo, priešmokyklinio ugdymo, pradinio ugdymo, pagrindinio ugdymo I dalies, neformaliojo vaikų švietimo ir neformaliojo suaugusiųjų švietimo programas.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Geidanienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL ROKIŠKIO R. PANEMUNĖLIO PAGRINDINĖS MOKYKLOS STRUKTŪROS PERTVARKYMO“**

**AIŠKINAMASIS RAŠTAS**

2018 m. gegužės 25 d.

Rokiškis

**Parengto sprendimo projekto tikslai ir uždaviniai.** Pertvarkyti Rokiškio r. Panemunėlio pagrindinės mokyklos struktūrą.

**Šiuo metu esantis teisinis reglamentavimas**. LR vietos savivaldos įstatymas, LR biudžetinių įstaigų įstatymas, Rokiškio rajono savivaldybės tarybos 2018 m. kovo 23 d. sprendimas Nr. TS-71 „Dėl sutikimo reorganizuoti Rokiškio r. Panemunėlio universalų daugiafunkcį centrą, prijungiant jį prie Rokiškio r. Panemunėlio pagrindinės mokyklos“, Rokiškio r. savivaldybės bendrojo ugdymo mokyklų tinklo pertvarkos 2016-2020 metų bendrasis planas.

**Sprendimo projekto esmė.** 2018-03-23 Rokiškio r. savivaldybės tarybos sprendimu Nr. TS-71 „Dėl sutikimo reorganizuoti Rokiškio r. Panemunėlio universalų daugiafunkcį centrą, prijungiant jį prie Rokiškio r. Panemunėlio pagrindinės mokyklos“ gautas sutikimas reorganizuoti Panemunėlio universalų daugiafunkcį centrą prijungiant jį prie Panemunėlio pagrindinės mokyklos.

Šio sprendimo esmė, pakeisti Panemunėlio pagrindinės mokyklos pavadinimą į „Rokiškio r. Panemunėlio mokykla-daugiafunkcis centras“.

**Galimos pasekmės, priėmus siūlomą sprendimo projektą:**

**teigiamos** ‒ Rokiškio rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano nuostatų įgyvendinimas, teisės aktų vykdymas.

**neigiamos** ‒ nenumatyta.

**Kokia sprendimo nauda Rokiškio rajono gyventojams**. Sujungus dvi įstaigas, atsiras galimybė naujų veiklų ir paslaugų plėtrai Panemunėlio seniūnijos gyventojams, efektyvesnis išteklių naudojimas. Bus racionalizuotas Panemunėlio universalaus daugiafunkcio centro ir Panemunėlio pagrindinės mokyklos valdymas.

**Finansavimo šaltiniai ir lėšų poreikis**. Sprendimui įgyvendinti papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksmais, todėl teisės aktas nevertinamas antikorupciniu požiūriu.

Švietimo skyriaus vyriausioji specialistė Jolita Geidanienė